**אני ואתה – שיעור ב' – הרצון החברתי – פרט מול כלל**

1. **חזרה על שיעור א' - רצון חברתי –**

**הדגשים:**

* **הגדרות רומס וסוחר**
* **כל העבירות שבן אדם לחברתו נמצאים באזור הרומס.**
* **אדם כזה יהיה מנודה חברתית**
* **יסבול כי יהיה בודד ולא ימולאו רצונותיו בדרגת החי.**
* **לכן אדם כיצור חברתי חייב לגדול למצב סוחר.**
* **נכונות לתת כדי לקבל. – אהבה שתלויה בדבר. אני אוהב אותך כי אתה ממלא לי את הצרכים.**

**שיעור פרט מול כלל**

**מטרת השיעור:**

**להכיר את הכוח האדיר של הלחץ החברתי על האדם המגביל את בחירתו החופשית.**

**הדגשים:**

1. **היחס בין החברה לפרטיה הוא יחס של מסחר. כל צד נותן משהו. הפרט משלם מחירותו (מגביל את עצמו בכך שמציית לכללי החברה) ומחלק מנכסיו (משלם מיסים, תורם מזמנו). כל זאת כדי לקבל תענוג גדול יותר (ביטחון, איכות חיים)**
2. **קיים מתח עמוק בין שני כוחות סותרים: רצון לקבל במדרגת החי (רצון להשתייך לקבוצה או חברה לקבלת אהבה, כבוד והערכה) לבין הרצון לקבל במדרגת המדבר (הערכה עצמית, תחושת דבקות בערכים)**
3. **חשוב להדגיש את אמירתו של בעל הסולם שההחלטה הקריטית של האדם בחיים היא בחירת החברה שבה הוא יחיה. חשוב להדגיש שאפילו בחירה זו אינה נעשית ע"י רוב האנשים, החיים באותה סביבה את כל חייהם.**

**בשיעור הזה נתמקד ברצונות מדרגת החי – רצונות החברתיים ובשאלה:**

**מה אני מוכן לעשות כדי לקבל הנאות ממדרגת החי.**

**שלב א' - התחלת שיעור – חשיבות של ההשתייכות לחברה**

**תרגיל 21 – צפיה בסרט מתקפת מלחמת העולם (חלק קטן ממנו)**

**הנושא בו עוסקים: על מה אני מוכן לוותר כדי לקבל הנאות מדרגת החי.**

הסרט מציג הסתערות של חיילים במלחמת העולם הראשונה. כלומר אנשים נמצאים בשוחה מקבלים פקודה ויוצאים להסתער.

**לעורר דיון בכיתה בנושא הסיבות והשיקולים השונים בשאלה האם לצאת מהשוחה או להישאר בה. לגבי כל שיקול לקבוע את מדרגת הרצון (דצח"מ)**

|  |  |  |  |
| --- | --- | --- | --- |
| **הרצון** | **מדרגת הרצון (דצח"מ)** | **תענוג-צפוי** | **סיכום תענוג צפוי-מצוי** |
| **לא לצאת מהשוחה למתקפה** |  |  |  |
| **לצאת מהשוחה למתקפה** |  |  |  |

**להשאר בשוחה –** לשמור על החיים

**להסתער –**

* לרצות את המפקדים
* לבצע את התפקיד המוטל עלי.
* לנצח – להשיג מטרות – חי.
* מסוגל להתגבר על הפחד – מדבר.
* מסתער בגלל השייכות ובשביל החברים – חי.
* פחד ממוות.
* הגנת המולדת.

**המסקנה אליה מוביל הסרט: רוב החיילים יוצאים.**

עובדה זאת מעוררת שאלה – מבחינת שיקול הרצון של האדם הבודד הסבל הגדול ביותר הוא מוות. איך ייתכן שאדם עומד מול המוות יוצא ומסתער?

**סיכום תרגיל – מחקרים חברתיים קובעים -שאתה יוצא כי אתה לא רוצה לבגוד בחברים שלך. אנשים מוכנים למות כדי לא להיות מנודים מהחברה. הסבל שיסתכלו עלי בעין רעה גובר על המוות.**

**על בסיס עיקרון זה מושתת כל עניין בניית "גאוות היחידה" בלוחמים - לבנות באדם את הרצון להשתייכות.**

**שלב ב' – חשיבות ההשתייכות לחברה**

**שאלה: למה החברה חשובה לנו כל-כך? (שאלה וסבב תשובות)**

**מסקנת הדיון: האדם הינו יצור חברתי מטבעו, וזה בא לידי בכך שיש לו רצון לקבל חברתי. כלומר יש לו מטבע היבראו צרכים ורצונות מהחברה שסביבו (חלקם לגיטימיים וחלקם לא לגיטימיים). שייכות לקבוצה מאפשרת קבלת תענוגות רבים (דצח"מ) שערכם במקרים רבים עולה על צרכים בסיסיים וקיומיים של האדם.**

**שלב ג' - הפרט והכלל : יחסי גומלין של מסחר עם החברה**

יחסי מסחר קיימים לא רק בין אדם לחברו. אלא גם בין הפרט לכלל.

כלומר הפרט נותן משהו שנחוץ לכלל אך גם מקבל מהכלל דברים הנחוצים לו.

הפרט מוסר קניין וחירות אישית בכך שמכפיף את עצמו בניגוד לרצונו לחוקי החברה. ומאידך מקבל מהחברה צורכי ביטחון, רווחה, פרנסה

**דוגמא: יחסי מסחר מול המדינה**

- **הפרט נותן -** משלם מיסים, משרת בצבא, מציית לחוקים, שומר על סדר חברתי.

- **הפרט מקבל בתמורה** – שרותי ביטחון, תשתיות מוניציפליות , שרותי רפואה, רווחה.

**הערה א':** פרט מפותח במקרים רבים מוכן לתת לכלל גם בלי תמורה.

**הערה ב':** במדינה מתוקנת בה המדינה שומרת על זכויות הפרט ומעצימה אותו. הפרט מהווה בעצם חלק מהכלל, ולכן כל נתינה שלו לכלל המעצימה את הכלל, מעצימה בהכרח גם אותו בתוכה.

**שאלה לדיון: כאשר אדם משלם מיסים.**

**מה הפרט מקבל? (השתייכות חברתית, כספים לתשתיות עבור הכלל, ביטחון קיומי)**

**מה הפרט נותן? (נותן חלק מהכסף שהרוויח בעבודה, נמנע מסבל של בית משפט וקלון חברתי)**

**חשבון סבל מול תענוג? מה התחושה כלפי מי שמעלים מס?**

**שלב ד' – רמיסת חרות הפרט לטובת הכלל**

**צפייה בסרט קו לבן.**

**שאלות לדיון:**

**למה אסור לנו לעבור על קו לבן? (**כי אנו מסכנים את חיי עצמנו ואת חיי הזולת).

**חשבון הסבל והתענוג?** (הסבל – אובדן החירות לעשות מה שבא לי. תענוג – ביטחון אישי. לא היה ניתן לקיים חיים תקינים עם כל אחד היה נוסע איך שבא לו דבר שהיה פוגע בביטחון האישי של הפרט)

**סיכום:**

1. **קו לבן – זהו חוק שנקבע ע"י החברה. הכלל מגביל את חירות הפרט ובתמורה נותן לו ביטחון קיומי.**
2. **במערך היחסים בין הפרט לכלל - מי שלא שומר על החוק – הוא רומס את כל הכלל.**
3. **החוק שקובע הכלל מאפשר לפרט ליצור מערך יחסי מסחר מול הכלל. הפרט מציית לחוקים כי אינו רוצה להינזק. הרווח מציות לחוקים בכך שהחוקים מאפשרים לנו לחיות בביטחון.**

**שלב ה' - שייכות מול חרות**

**תרגיל 22 בחוברת לתלמיד (עמ' 45) צפייה בסרט –ניסוי ASCH**

**נושא הסרט עד כמה אדם מוכן ללכת כדי להשתייך**. רוצים לבדוק עד כמה ילך רחוק כדי להשתייך לקבוצה. (לא להיכנס לעימות מולה) עד כמה יחזיק באמת שלו. –קונפורמיזם)

בנסוי המפורסם והותיק הזה, המשמש מודל ללימוד של תכונת הקונפורמיסטיות, הוכנס הנבחן לחדר יחד עם עוד שני אנשים המשתפים פעולה עם המחקר. מוצגות לשלושה שאלות מאוד טריביאליות. השניים עונים במכוון תשובה שאינה נכונה בצורה מובהקת והניסוי בודק את תגובתו של הנבחן.

התוצאה המתקבלת, היא שלאחר השאלה הראשונה בו ענה כראות עיניו , הנבחן למרות חוסר שביעות רצונו מתחיל לענות תשובות לא נכונות בדומה לשניים האחרים.

שאלות לדיון בכיתה:

1. **מה אתה מרגיש כלפי הנבדק בניסוי?** (זלזול, רחמים, חוסר הבנה)
2. **מה קרה? למה הנבדק פעל בניגוד לאמת שלו?** (כי לא היה מוכן להיות בקונפליקט מול השאר, לא להיראות טפש, חריג. אולי חשב שלא הבין השאלה.)
3. **מה היו המטרות שלו? (הגדלת תענוג או הקטנת סבל)?** (הקטנת סבל של להיות חריג)

**הערה: המון בעיות עם נוער מתחילות מהרצון להשתייך. (עיקרון העדר)**

**שלב ו' – השתייכות מול חרות**

**צפייה בסרט –Bystander**

**מה קרה?**

**למה אנשים פועלים באופן שונה בהתאם להתנהגות של הקבוצה?**

**שלב ז' – השתייכות מול חרות**

**תרגיל 23 בחוברת לתלמיד (עמ' 45) שאלה לדיון בכיתה:**

* האם אתה זוכר מצב שנכנעת או שלא נכנעת לכללי הסביבה? (משפחה, קבוצה, חברה)
* מה היה הכלל החברתי שהתנגד לרצון שלך?
* מה החלטת בסוף? למה?

1. **מטרת התרגיל להראות שקיים מתח עמוק בין שני כוחות סותרים: רצון לקבל במדרגת החי (רצון להשתייך לקבוצה או חברה לקבלת אהבה, כבוד והערכה) לבין הרצון לקבל במדרגת המדבר (הערכה עצמית, תחושת דבקות בערכים)**

**סיפור של יוסי: עסקה עם יפן**. על איש עסקים דתי שעמד בפני חתימה על עסקה גדולה ביפן. בערב ערכו ארוחה גדולה. (קבל ארוחה כשרה) כולם הרימו לחיים והוא אסור היה לו. הוא עמד בלחץ עד שנשבר. בסוף הערב לא נחתמה העסקה כיוון שהיפני אמר שהוא לא עושה עסקה עם מי שלא עומד בעקרונות שלו.

**שלב ח' – חשיבות הבחירה בחברה נכונה – משנה מסכת אבות פרק ו' – יוסי בן קסמא**

אני עלול לאבד את האני שלי בגלל החברה.

אין לנו הרבה בחירה אלא הסביבה. כי היא כל-כך משפיעה עלינו. הכל נמדד ביחס לחברה. עצם הבחירה היא המזכה אותך בשכר ולא זה שאח"כ עשית מצוות.

**מה זה חברה –** החברים, הספרים, המורים. ולאוו דווקא הגיאוגרפיה. מה תרבות הפנאי.

**שלב ט' – הכלל רומס את הפרט כדי לשמור על הכלל (פדיון שבויים, כליאת אסירים)**

משנה מסכת גיטין ד' ו' –

"אין פודין את השבויים יתר על כדי דמיהן, מפני תיקון עולם. ואין מבריחין את השבויים, מפני תיקון עולם"

פדיון שבויים – הכלל רומס את הפרט, כדי לשמור על הכלל. (עסקת שחרור גלעד שליט)

**שלב י' – מהות החירות ומחירו - תרגיל 24 בחוברת לתלמיד (עמ' 46)**

שקף גרמניה הנאצית – הבודד לא מצדיע

**מה אתה מרגיש מול אדם זה?**

**הסבר את חשבון תענוג מול סבל של האיש האמיץ.**

**מה התענוג שלא להשתייך להמון?** (אומץ הליכה עם האמת האישית)

**מה הסבל לא להשתייך להמון?** (נידוי חברתי, סכנת מוות)

**האם היית גם מסוגל להיות חריג במקרה זה?** (אל תדון אדם עד שתגיע למקומו. )

**שלב יא – הרצון לרצות**

**צפייה בסרט הבדלי נורמות בחברות שונות**

סרט של בריטי שמגיע ליפן ולא יודע את הנורמות החברתיות. כתוצאה מכך סובל סבל רב.

כל חברה קובעת את הכללים שלה. תלמד את הכללים במקום שאליו אתה הולך.

**המטרה להראות שהשתייכות לחברה היא מטרה. האמצעי הוא קבלת הנורמות שלה.**

**סיכום**

**התייחסות לרוב ולמיעוט**

**בכל מה שקשור לעניינים גשמיים של החברה – הרוב קובע.**

**הכל מה שקשור לרוח ולחוכמה – הכלל צריך ללכת לפי הפרט החכם שמצליח להתעלות ולהגיע לדרגה גבוהה.**